ಸರಕು ಹಡಗುಗಳ ನಡುವೆ ಡಿಕ್ಕಿ-ಬೆಲೆಬಾಳುವ ಕಾರುಗಳಿದ್ದ 21 ಕಂಟೈನರ್ ಸಮುದ್ರಕ್ಕೆ ಬೀಳೋದನ್ನು ನೋಡಿ

ಲಾಹೋರ್: ಕಾರ್, ಬಸ್, ಬೈಕ್ ಗಳು ಮುಖಾಮುಖಿ ಡಿಕ್ಕಿಯಾಗುವುದು ಸಾಮಾನ್ಯ. ಆದರೆ ಸಮುದ್ರದಲ್ಲಿ ಹಡಗಗಳು ಒಂದಕ್ಕೊಂದು ಡಿಕ್ಕಿಯಾಗಿರುವ ಘಟನೆ ಪಾಕಿಸ್ತಾನದ ಕರಾಚಿ ಬಂದರಿನಲ್ಲಿ ನಡೆದಿದೆ .

ದಕ್ಷಿಣ ಏಷ್ಯಾದ ದೊಡ್ಡ ಬಂದರುಗಳಲ್ಲಿ ಒಂದಾಗಿರುವ ಕರಾಚಿಯ ಬಂದರಿನಲ್ಲಿ ಎರಡು ಕಾರ್ಗೊ ಹಡಗುಗಳು ನಿಲ್ಲುವ ವೇಳೆ ಒಂದಕ್ಕೊಂದು ಡಿಕ್ಕಿ ಹೊಡೆದಿದೆ. ಬೆಲೆಬಾಳುವ ಕಾರುಗಳನ್ನು ಒಳಗೊಂಡಿದ್ದ ಕಂಟೈನರ್ ಗಳನ್ನು ಒಂದು ಹಡಗು ಸಾಗಿಸುತ್ತಿತ್ತು. ಡಿಕ್ಕಿಯಾಗಿದ್ದರಿಂದ 21 ಕಂಟೈನರ್ ಗಳು ಸಮುದ್ರಕ್ಕೆ ಬಿದ್ದಿದೆ.

ಈ ಘಟನೆ ಮಾರ್ಚ್ 19ರಂದು ನಡೆದಿದ್ದು, ಬಂದರಿನಲ್ಲಿ ಕಾರ್ಯ ನಿರ್ವಹಿಸುತ್ತಿದ್ದ ವ್ಯಕ್ತಿಯೊಬ್ಬರು ಹಡಗು ಡಿಕ್ಕಿಯಾಗುವ ದೃಶ್ಯಗಳನ್ನು ತಮ್ಮ ಮೊಬೈಲ್ ನಲ್ಲಿ ಸೆರೆಹಿಡಿದಿದ್ದಾರೆ. ಕಂಟೈನರ್ ಗಳನ್ನು ನಂತರ ಸಮುದ್ರದಿಂದ ಮೇಲೆತ್ತಲಾಗಿದೆ ಅಂತಾ ವರದಿಯಾಗಿದೆ.